# name
Hàbits i percepció del son dels estudiants de l'assignatura de Fisiologia i fisiopatologia I del grau de Farmàcia

# metadata.dc.description[].value
Podeu consultar la Vuitena trobada de professorat de Ciències de la Salut completa a: http://hdl.handle.net/2445/66524

# metadata.dc.description.abstract[].value
Molts estudis han demostrat que els adolescents no dormen suficient i que aquest fet
pot causar un rendiment acadèmic baix. Una de les causes de la falta de son és anar a
dormir tard, així com també l’exposició a l’ordinador en hores tardanes. La falta de son,
a més, produeix una discrepància horària entre l’hora central del son dels dies
laborables i la dels festius (jetlag social). En aquest treball s’han estudiat els hàbits de
son dels estudiants de segon curs del Grau de Farmàcia, així com la seva percepció
sobre la necessitat de dormir, tant en període acadèmic com en període no lectiu.
L’enquesta va ser realitzada sense avís previ a la classe dedicada al son, dins de
l’assignatura de Fisiologia i Fisiopatologia I, i va ser contestada de manera voluntària i
anònima. Es va obtenir una mostra de 180 estudiants. Se’ls hi va demanar els horaris
de son i la percepció de falta de son durant els dies laborables i festius, així com les
hores davant de l’ordinador abans d’anar a dormir. També se’ls hi va passar un test de
matutinitat-vespertinitat per l’estudi del cronotip. Els resultats indiquen que
independentment del nombre d’hores de son, un 49% dels estudiants dormen els dies
festius entre 1 i 3 hores més, mentre que un 6% ho fa més de 3 hores. Pel que fa a la
quantificació a les hores de jetlag social, un 28% mostra una diferència d’’entre 1 i 2
hores, i un 2,5% més de 2 hores. Un 44% dels estudiants està entre 1-3 hores davant
de l’ordinador abans d’anar a dormir i un 6,3% més de 3 hores. Els alumnes perceben
que els dies laborables els hi manca més d’un hora de son en un 33% dels casos,
percentatge que baixa a un 20% en període no lectiu. Atès que la falta de son i el jetlag
social s’han associat a un rendiment acadèmic baix i a risc més elevat de patir
alteracions metabòliques, és important, a partir del treball sobre dades pròpies de
l’alumnat en facultats de ciències de la salut, incidir en la necessitat d'uns bons hàbits
de son.

# metadata.dc.relation.ispartof[].value
Pòster presentat a: Vuitena trobada de professorat de Ciències de la Salut. Universitat de Barcelona. Facultat de Medicina, (4, 5 i 6 de febrer de 2015).

# metadata.dc.source[].value
Jornades i Congressos (Facultat de Medicina i Ciències de la Salut)

# metadata.dc.title[].value
Hàbits i percepció del son dels estudiants de l'assignatura de Fisiologia i fisiopatologia I del grau de Farmàcia